ພວກມີສິດອອກສຽງ ຊາວໄອຣ໌ແລນ ລົງຄະແນນສຽງ ປະຕິເສດ ກົດໝາຍ ຈຳກັດການແທ້ງລູກ
ຜົນການນັບຄະແນນສຽງສຸດທ້າຍ ໄດ້ສະແດງໃຫ້ເຫັນວ່າ ພວກມີສິດອອກສຽງຫຼາຍກວ່າ 66 ເປີເຊັນ ໄດ້ເຫັນດີນຳ ການຍົກເລີກ ກົດໝາຍການຫ້າມດັ່ງກ່າວ ໃນຂະນະທີ່ 33 ເປີເຊັນ ໄດ້ລົງຄະແນນສຽງ ເຫັນດີໃຫ້ຮັກສາໄວ້.
ຊາວໄອຣ໌ແລນ ໄດ້ພາກັນໄປປ່ອນບັດລົງຄະແນນສຽງ ເປັນຈຳນວນຫຼວງຫຼາຍ ເພື່ອລົບ ລ້າງກົດໝາຍທີ່ຈຳກັດການແທ້ງລູກ ຫຼືເອົາລູກອອກຂອງປະເທດ ເຊິ່ງໄດ້ສົ່ງຜົນກະທົບ ຢ່າງໜັກ ຕໍ່ຂະບວນການຕໍ່ຕ້ານການແທ້ງລູກ ບັນດາເຈົ້າໜ້າທີ່ເລືອກຕັ້ງ ໄດ້ເປີດເຜີຍຜົນການປ່ອນບັດ ຂອງວັນເສົາວານນີ້ ທີ່ກ່ຽວກັບ ຄຳຖາມ ທີ່ວ່າ ຈະຮັກສາໄວ້ ຫຼື ຍົກເລີກ ບົດແກ້ໄຂລັດຖະທຳມະນູນທີ່ຫ້າມບໍ່ໃຫ້ແທ້ງລູກ ຫຼືເອົາລູກອອກ ໃນເກືອບທຸກໆກໍລະນີ ນັ້ນ ຫຼືບໍ່ ຜົນການນັບຄະແນນສຽງສຸດທ້າຍ ໄດ້ສະແດງໃຫ້ເຫັນວ່າ ພວກມີສິດອອກສຽງຫຼາຍ ກວ່າ 66 ເປີເຊັນ ໄດ້ເຫັນດີນຳການຍົກເລີກ ກົດໝາຍການຫ້າມດັ່ງກ່າວ ໃນຂະນະທີ່ 33 ເປີເຊັນ ໄດ້ລົງຄະແນນສຽງ ເຫັນດີໃຫ້ຮັກສາໄວ້ກົດໝາຍໃນປັດຈຸບັນ 1 ລ້ານ 4 ແສນ ບັດຄະແນນສຽງ ໄດ້ຖືກປ່ອນອອກສຽງ ເພື່ອໃຫ້ຍົກເລີກ ໃນຂະນະດຽວກັນ ພວກ ຄົນ ຈຳນວນ 724,000 ຄົນ ກໍໄດ້ລົງຄະແນນສຽງ ເພື່ອໃຫ້ຮັກສາ ມາດຕະການດັ່ງກ່າວ ໄວ້ຄືເກົ່າ ນາຍົກລັດຖະມົນຕີ ລີໂອ ວາຣາດກາຣ ໄດ້ບອກບັນດານັກຂ່າວ ໃນນະຄອນຫຼວງ ດັບບລິນ ເມື່ອວັນເສົາວານນີ້ ວ່າ ການນັບຄະແນນສຽງໃນເບື້ອງຕົ້ນ ແມ່ນອຽງໄປໃນ ທາງການຍົກເລີກ ຢ່າງຫຼວງຫຼາຍ ເຊິ່ງເປັນແບບຢ່າງຈຸດສູງສຸດຂອງ ທ່ານ ວາຣາດກາຣ ໄດ້ກ່າວ ແລະເວົ້າຕື່ມວ່າ ຜົນທີ່ອອກມານັ້ນ ເປັນຂີດໝາຍແຫ່ງໄຊຊະນະ ໃນການຕໍ່ສູ້ເພື່ອສິດໃນການແທ້ງລູກ ຂອງພວກແມ່ຍິງໄອຣ໌ແລນ ເຊິ່ງຢູ່ໃນປະເທດທີ່ສ່ວນໃຫຍ່ນັບຖືສາສະໜາແຄໂທລິກ ແຕ່ກຸ່ມຕໍ່ຕ້ານການແທ້ງລູກທີ່ສຳຄັນ ກຸ່ມນຶ່ງ ໄດ້ກ່າວໃນວັນເສົາວານນີ້ ກ່ອນໜ້າຜົນນັບ ຄະແນນສຽງ ຢ່າງເປັນທາງການຈະຖືກປະກາດອອກມາ ວ່າ ການລົງປະຊາມະຕິ ນັ້ນ ເປັນ ທ່ານ ຈອນ ແມັກເກີກຄ໌ (John McQuirk) ໂຄສົກຂອງກຸ່ມ Save the 8th ເຊິ່ງໝາຍ ເຖິງ ບົດແກ້ໄຂທີ 8 ໃນລັດຖະທຳມະນູນ ທີ່ຫ້າມບໍ່ໃຫ້ເຮັດແທ້ງ, ໄດ້ຄາດຄະເນໄວ້ເມື່ອ ຕອນເຊົ້າ ໃນການອອກອາກາດຜ່ານທາງໂທລະພາບ ວ່າ ຈະ ທີ່ການ ຫາມແທ້ງລູກຂອງປະເທດ ທີ່ໄດ້ວາງອອກໃນປີ 1983 ໃນການລົງປະຊາມະຕິ ນັ້ນ ຈະ ຖືກຮັກສາໄວ້ຄືເກົ່າ